Մարդկային կեանքում կան եւ լինում են բազում երեւոյթներ, որոնք չեն պահանջում մեզանից տիրապետել որեւէ գիտութեան, չեն գնւում դրամով, որեւէ շահի վրայ չեն խարսխւած եւ չեն իրականանում շողոքորթութեամբ, այլ հակառակը դա այն ձեռքբերումն է, որ առանց վերը նշւած պայմանների ընդունելի է լինում բոլորի կողմից եւ արժանանում բոլորի անկեղծ յարգանքին: Այս սակաւաթիւ անհատները իրենց պարզ ու վճիտ հոգով շատ հեշտ կարողանում են առանց որեւէ դժւարութեան տեղ գրաւել բոլորի մօտ, նրանք մեծի հետ մեծ, եւ փոքրի հետ փոքրանալու կարողութեամբ են օժտւած, նրանց ներկայութիւնը գունաւորում եւ զարդարում է մթնոլորտը, հաճելի զգացում են պարգեւում շրջապատին, համեմում, համ ու հոտ են տալիս ներկայ եղած հաւաքականութիւններին, թւում է որ մի քանի հարիւր տարին մէկ անգամ են աշխարհ գալիս նման անհատներ: